Source: https://www.zakonypreludi.sk/print/zz/2011-297/znenie-20120101.htm
Timestamp: 2020-07-06 03:14:14+00:00

Document:
297/2011 Z. z. Vyhláška o lesnej hospodárskej evidencii | Znenie 01.01.2012
Vyhláška č. 297/2011 Z. z.Vyhláška Ministerstva pôdohospodárstva a rozvoja vidieka Slovenskej republiky o lesnej hospodárskej evidencii
https://www.zakonypreludi.sk/zz/2011-297
(1) Lesná hospodárska evidencia (ďalej len „evidencia“) je súhrn údajov o stave lesa, realizácii plánovaných hospodárskych opatrení, neplánovaných činnostiach a opatreniach vykonaných pri hospodárení v lesoch.
(2) Evidencia sa vedie podľa jednotiek priestorového rozdelenia lesa1) a podľa pozemkov, ktoré boli vyhlásené za lesné pozemky po schválení projektu starostlivosti o lesný pozemok (ďalej len „projekt starostlivosti“).
(3) Číselne a slovne sa vedie evidencia
a) ťažby podľa § 22 zákona,
b) holiny podľa § 20 ods. 3 zákona,
c) obnovy lesa podľa § 20 zákona,
d) pestovnej činnosti podľa § 2 písm. m) zákona a ostatných výkonov,
e) ochrany lesa vrátane požiarov na lesných pozemkoch podľa § 28 zákona,
f) lesníckotechnických meliorácií podľa § 26 zákona.
(4) Graficky sa vedie evidencia obnovnej ťažby, mimoriadnej ťažby a holín.
(5) Evidencia sa vedie v písomnej forme alebo v elektronickej forme pomocou programového vybavenia umožňujúceho uchovávanie, kontrolu a tlač
a) evidenčných výkazov podľa § 9,
b) grafickej evidencie podľa § 10.
(1) V evidencii ťažby sa eviduje objem vyťaženého dreva podľa druhu ťažby a drevín; pri výchove lesa prebierkami sa eviduje aj prebierková plocha.
(2) Okrem údajov podľa odseku 1 sa eviduje pri
a) obnovnej ťažbe hospodársky spôsob a jeho forma,
b) náhodnej ťažbe vznik dôvodu na náhodnú ťažbu a príčina vzniku ťažby s uvedením kódu škodlivého činiteľa,
c) mimoriadnej ťažbe číslo rozhodnutia orgánu štátnej správy lesného hospodárstva, ktorým bola povolená.
(3) Objem vyťaženého dreva zahŕňa aj objem trvalo ponechaného dreva v lesnom poraste
a) po jeho vyrúbaní alebo spracovaní, ktorým sa zabráni šíreniu škodlivých činiteľov, alebo
b) po odumretí lesného porastu alebo jeho časti v dôsledku pôsobenia škodlivých činiteľov.
(4) Pri sprístupnení lesného porastu dočasnými približovacími cestami alebo pri rozčlenení lesného porastu na pracovné polia sa objem vyťaženého dreva, ktorý sa neeviduje ako mimoriadna ťažba vykonaná na základe rozhodnutia orgánu štátnej správy lesného hospodárstva, eviduje podľa druhu vykonanej ťažby alebo druhu ťažby uvedenej v programe starostlivosti o lesy (ďalej len „program starostlivosti“) alebo v projekte starostlivosti.
(5) Spôsob označenia druhu ťažby dreva, hospodárskeho spôsobu a jeho formy pri obnovnej ťažbe je uvedený v prílohe č. 1. Príčina náhodnej ťažby sa uvádza skratkou škodlivého činiteľa podľa prílohy č. 2.
(1) V evidencii holiny sa eviduje plocha holiny podľa príčiny jej vzniku.
(2) Holina sa podľa príčiny vzniku eviduje ako holina vzniknutá
a) z ťažby evidovanej podľa § 2,
b) pôsobením škodlivého činiteľa alebo
c) zo zmien druhu pozemkov a zmien využitia lesných pozemkov.
(3) Holina podľa odseku 2 písm. b) sa eviduje, ak vznikla pôsobením škodlivého činiteľa v lesných porastoch
a) po ich zabezpečení,
b) pred ich zabezpečením
1. v dôsledku mimoriadnej udalosti2) alebo
2. na základe posúdenia obvodným lesným úradom o miere a intenzite pôsobenia škodlivého činiteľa a vzniku holiny; posúdenie sa vykoná do dvoch mesiacov od prejavenia sa dôsledkov pôsobenia škodlivého činiteľa.
(4) Holina podľa odseku 2 písm. a) v lesných porastoch s obnovnou ťažbou vykonávanou podrastovým hospodárskym spôsobom a holina podľa odseku 2 písm. b), ktorá vznikla v lesných porastoch, ktorých vek dosiahol vek začatia obnovy,3) sa eviduje, ak ide o súvislú plochu väčšiu ako 0,03 ha a jej šírka presahuje 10 m.
(5) Holina podľa odseku 2 písm. a) a b), nespĺňajúca podmienky odseku 4, a holina podľa odseku 2 písm. c) sa eviduje, ak sa vytvorí súvislá plocha s výmerou väčšou ako 0,01 ha a nie je predpoklad, že by počas nasledujúcich desiatich rokov vývoja lesného porastu sama prirodzene zanikla zapojením sa okolitého lesného porastu.
(6) Plocha holiny sa určí, ak ide o holinu podľa
a) odseku 2 písm. a) a b), jej zmeraním; ak sa na zmeranej ploche nachádza etáž4) uvedená v opise dielcov programu starostlivosti alebo projektu starostlivosti, zmeraná plocha sa primerane zmenší,
b) odseku 2 písm. c), jej zmeraním alebo prevzatím údaja o ploche uvedenej v rozhodnutí príslušného orgánu štátnej správy.5)
(1) V evidencii obnovy lesa sa eviduje zalesnená plocha a množstvo použitého osiva drevín v kilogramoch, počet semenáčikov alebo sadeníc v kusoch, podľa drevín, spôsobu zalesnenia a druhu zalesnenia.
(2) Podľa spôsobu zalesnenia sa eviduje
a) umelá obnova lesa
1. sadbou semenáčikov, sadeníc alebo odrezkov na holine (ďalej len „sadba“),
2. sadbou semenáčikov, sadeníc alebo odrezkov pod materským porastom (ďalej len „podsadba“),
3. sejbou semien na holine (ďalej len „sejba“),
4. sejbou semien pod materským porastom (ďalej len „podsejba“),
b) prirodzená obnova lesa prirodzeným zmladením.
(3) Podľa druhu zalesnenia sa eviduje
a) prvé zalesnenie, ak sa zalesnenie uskutočňuje na holine podľa § 3 alebo na ploche podľa odseku 5,
b) opakované zalesnenie, ak sa zalesnenie uskutočňuje do zabezpečenia lesného porastu po neúspešnom prvom zalesnení alebo ak je potrebné vykonať zalesnenie z dôvodu plnenia kritérií zabezpečeného lesného porastu.6)
(4) Prirodzené zmladenie sa eviduje po vzniku holiny, ak je predpoklad, že bude tvoriť následný lesný porast.
(5) Evidencia podľa odseku 1 sa vedie aj pre plochy, na ktorých sa vykonala podsadba alebo podsejba.
(6) Označenie spôsobu obnovy lesa je uvedené v prílohe č. 3. Na označenie príčiny opakovaného zalesnenia sa použije skratka škodlivého činiteľa podľa prílohy č. 2.
(1) V evidencii pestovnej činnosti sa eviduje druh činnosti a plocha, na ktorej sa činnosť vykonala, alebo plocha, ktorá je činnosťou ovplyvnená.
(2) V pestovnej činnosti sa eviduje
a) prečistka,
b) príprava pôdy na obnovu lesa,
c) príprava plochy na obnovu lesa.
(3) V ostatných výkonoch sa eviduje
a) ochrana proti burine,
b) ochrana proti zveri,
c) oplocovanie.
(1) V evidencii ochrany lesa sa eviduje výskyt škodlivých činiteľov a nimi spôsobeného poškodenia lesa a vykonané ochranné a obranné opatrenia.
(2) Škodlivé činitele sa evidujú podľa drevín a druhu škodlivého činiteľa uvedeného v prílohe č. 2.
(3) Rozsah poškodenia sa eviduje
a) v lesných porastoch uvedením
1. objemu dreva poškodených stromov, ak sa eviduje ťažba podľa § 2, alebo
2. plochy, na ktorej sa poškodenie vyskytlo,
b) v lesných škôlkach uvedením
1. tisícov kusov, ak ide o úhyn semenáčikov a sadeníc lesných drevín podľa osobitného predpisu,7)
2. m2 plochy, na ktorej sa škodlivý činiteľ vyskytol.
(4) Plocha, na ktorej sa vyskytlo poškodenie drevín v lesných porastoch, sa pri strate asimilačných orgánov alebo pri podieli poškodených jedincov drevín z ich celkového počtu
a) do 25 % neeviduje,
b) v rozsahu 26 až 60 % eviduje ako stredné poškodenie,
c) od 61 % eviduje ako silné poškodenie.
(5) Plocha podľa odseku 4 sa neeviduje, ak poškodením
a) vznikol dôvod na náhodnú ťažbu podľa § 2 ods. 2 písm. b),
b) vznikla holina podľa § 3, alebo
c) vznikol dôvod na opakované zalesnenie podľa § 4 ods. 3 písm. b).
(6) V evidencii podľa odseku 1 sa uvádza aj
a) počet lapákov v kusoch so zatriedením škodlivého činiteľa do tried početnosti napadnutia podľa počtu závrtov na 1 dm2,
b) počet feromónových lapačov v kusoch so zatriedením škodlivého činiteľa do tried početnosti podľa počtu odchytených kusov škodlivého činiteľa,
c) pri použití insekticídov alebo fungicídov
1. plocha, na ktorej sa opatrenia realizovali,
2. objem ošetreného ponechaného dreva v lesných porastoch, ak sa opatrenia realizujú v lesných porastoch tretieho a vyššieho vekového stupňa, alebo
3. objem ošetreného dreva, ak sa opatrenia realizujú na skladoch dreva,
d) plocha, na ktorej sa vykonali opatrenia s použitím herbicídov, rodenticídov a repelentov,
e) podľa povahy opatrenia plocha alebo objem spracovaného dreva pri vykonaní iných opatrení na ochranu lesa.
(7) Ak sa opatrenia podľa odseku 6 písm. c) a d) realizujú opakovane, uvádza sa súčet
a) plôch, na ktorých sa opatrenia realizovali,
b) objemu ošetreného dreva.
(8) Vykonané opatrenia na ochranu lesa v lesných škôlkach sa evidujú podľa drevín, škodlivého činiteľa a použitého opatrenia v m2 ošetrenej plochy.
(1) Požiare na lesných pozemkoch (ďalej len „lesný požiar“) sa evidujú podľa dátumu vzniku, druhu lesného požiaru a plochy, na ktorej sa lesný požiar vyskytol.
(2) Druhy lesných požiarov sú tieto:
a) pozemný,
b) podzemný,
c) korunový.
(1) Podklady na vedenie evidencie obsahom a štruktúrou umožňujú správne a úplné vedenie týchto evidenčných výkazov:
a) porastová karta, ktorú tvorí evidencia
1. ťažby dreva a holín podľa prílohy č. 4,
2. obnovy lesa podľa prílohy č. 5,
3. pestovnej činnosti a ostatných výkonov podľa prílohy č. 6,
b) ročná evidencia výkonov v lesných porastoch podľa prílohy č. 7,
c) ročná evidencia ochrany lesa a lesníckotechnických meliorácií podľa prílohy č. 8.
(2) Evidenčné výkazy podľa odseku 1 písm. a) sa vyhotovujú pre jednotky priestorového rozdelenia lesa1) podľa programu starostlivosti alebo projektu starostlivosti.
(3) Evidenčné výkazy podľa odseku 1 písm. b) a c) sa vyhotovujú samostatne za každého obhospodarovateľa lesa a lesný celok.
(4) Pri vedení evidencie v evidenčných výkazoch sa postupuje podľa technického popisu uvedeného v prílohe č. 9.
(1) V grafickej evidencii sa v obrysovej mape zakresľuje veľkosť a tvar
a) plochy, na ktorej sa vykonala obnovná ťažba alebo mimoriadna ťažba,
b) holiny.
(2) Grafická evidencia sa vedie priebežne mapovými značkami podľa prílohy č. 10. Ku každej zakreslenej ploche sa pri vzniku holiny uvedie rok jej vzniku; pri holinách podľa odseku 1 písm. b) sa uvedie aj druh škodlivého činiteľa.
(1) Evidenčné výkazy podľa § 9 a grafická evidencia podľa § 10 sa vedú čitateľne a v štátnom jazyku.8)
(2) Chybný alebo nesprávny údaj sa opravuje v evidencii vedenej
a) elektronickou formou zápisom rozdielu medzi správnym údajom a chybným alebo nesprávnym údajom,
b) písomnou formou spôsobom podľa písmena a) alebo prečiarknutím chybného alebo nesprávneho údaja a zápisom správneho údaja tak, aby bola zachovaná jeho čitateľnosť; správny údaj sa zapíše k opravovanému údaju.
(3) Ak sa počas platnosti programu starostlivosti o lesy zmení obhospodarovateľ lesa, odovzdá pôvodný obhospodarovateľ lesa novému obhospodarovateľovi lesa evidenčné výkazy za obdobie platnosti programu starostlivosti alebo projektu starostlivosti.
(4) Ak je jednotka priestorového rozdelenia lesa, pre ktorú sa vyhotovuje evidencia, spoločnou vecou,9) evidenciu zabezpečuje obhospodarovateľ lesa ustanovený postupom podľa osobitného predpisu.10) Ak sa spoluvlastníci dohodnú na zrušení spoluvlastníctva a vzájomnom vyporiadaní,11) súčasťou písomnej dohody je
a) výmera a plošné vymedzenie častí jednotiek priestorového rozdelenia lesa po vyporiadaní spoluvlastníctva,
b) rozdelenie úloh vyplývajúcich z plánu hospodárskych opatrení,
c) rozdelenie realizovaných hospodárskych opatrení, neplánovaných činností a opatrení vykonaných v lesoch,
d) dohoda o uchovávaní evidencie vedenej do vyporiadania spoluvlastníctva.
(5) Po vyporiadaní spoluvlastníctva každý obhospodarovateľ lesa vedie pre príslušnú časť jednotky priestorového rozdelenia lesa samostatnú evidenciu; na jej založenie slúžia údaje podľa odseku 4. V porastovej karte sa v poznámke vyznačí údaj „vyporiadanie spoluvlastníctva“.
(6) Obhospodarovateľ lesa uchováva evidenčné výkazy podľa § 9 ods. 1 a grafickú evidenciu podľa § 10 za obdobie platnosti programu starostlivosti alebo projektu starostlivosti desať rokov od ukončenia jeho platnosti.
(1) Podklady na vedenie evidencie podľa § 9 ods. 1 sa vedú priebežne.
(2) Evidenčné výkazy podľa § 9 ods. 1 písm. a) vedie a zaznamenáva odborný lesný hospodár mesačne. Zaznamenáva sa stav za kalendárny mesiac do tridsiatich dní po jeho skončení.
(3) Evidenčné výkazy podľa § 9 ods. 1 písm. b) a c) sa vyhotovujú raz ročne za kalendárny rok.
(4) Evidenčné výkazy podľa § 9 ods. 1 písm. b) a c) obhospodarovateľ lesa do štyridsiatich piatich dní po ukončení kalendárneho roka predkladá príslušnému obvodnému lesnému úradu; to neplatí, ak vedenie evidenčných výkazov alebo ich predkladanie zabezpečuje spôsobom podľa odseku 7.
(5) Príslušný obvodný lesný úrad evidenčné výkazy podľa odseku 4 predloží ministerstvom zriadenej právnickej osobe do šesťdesiatich dní po ukončení kalendárneho roka.
(6) Obhospodarovateľ lesa evidenčné výkazy podľa § 9 ods.1 písm. b) a c) predkladá aj vtedy, ak v kalendárnom roku, za ktorý majú byť vyhotovené, nenastali žiadne skutočnosti, ktoré sú predmetom evidencie.
(7) Prostredníctvom webových aplikácií správcu informačného systému lesného hospodárstva možno zabezpečiť
a) vedenie evidenčných výkazov podľa odsekov 2 a 3,
b) predkladanie evidenčných výkazov podľa odsekov 4 až 6.
(8) Správca informačného systému lesného hospodárstva priebežne zverejňuje na svojom webovom sídle podrobnosti o spôsobe, možnostiach a forme vedenia a predkladania evidenčných výkazov.
(9) Ak obhospodarovateľ lesa zabezpečí vedenie evidenčných výkazov podľa § 9 ods. 1 písm. a) spôsobom podľa odseku 7, evidenčný výkaz podľa § 9 ods. 1 písm. b) sa nevyhotovuje.
(1) V evidencii sa na označenie dreviny použije skratka botanického názvu v slovenskom jazyku podľa osobitného predpisu;12) dreviny, ktoré tam nie sú uvedené alebo nemajú uvedenú skratku, sa evidujú názvom dreviny.
(2) Objem dreva nad 7 cm hrúbky pri pni sa eviduje v m3 bez kôry
a) s presnosťou na dve desatinné miesta,
b) v celých číslach v evidenčných výkazoch podľa § 9 ods. 1 písm. b) a c).
(3) Ak nie je uvedené inak, plocha sa eviduje v hektároch s presnosťou na dve desatinné miesta.
(1) Evidenčné výkazy za rok 2011 sa vyhotovia podľa predpisov účinných do 31. decembra 2011; na ich predloženie sa primerane použije § 12 ods. 4 až 6.
(2) Lesná hospodárska evidencia vedená podľa predpisov účinných do 31. decembra 2011 sa uschováva desať rokov od ukončenia platnosti programu starostlivosti alebo projektu starostlivosti.
(3) Ak je v programoch starostlivosti vyhotovených do účinnosti zákona navrhovaný účelový výber, ten sa na účely evidencie považuje za účelový hospodársky spôsob.
3. Antropogénne škodlivé činitele Imisie IM
1) § 27 ods. 2, 4 až 6, 8 a 10 vyhlášky Ministerstva pôdohospodárstva Slovenskej republiky č. 453/2006 Z. z. o hospodárskej úprave lesov a o ochrane lesa.
3) § 28 ods. 6 vyhlášky č. 453/2006 Z. z.
4) § 27 ods. 9 vyhlášky č. 453/2006 Z. z.
5) Napríklad § 9 a 10 zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov.
6) § 26 vyhlášky č. 453/2006 Z. z.
7) § 20 ods. 5 písm. b) vyhlášky Ministerstva pôdohospodárstva a rozvoja vidieka Slovenskej republiky č. 501/2010 Z. z., ktorou sa ustanovujú podrobnosti o produkcii lesného reprodukčného materiálu a jeho uvádzaní na trh.
8) Zákon Národnej rady Slovenskej republiky č. 270/1995 Z. z. o štátnom jazyku Slovenskej republiky v znení neskorších predpisov.
9) § 139 Občianskeho zákonníka.
10) § 139 ods. 2 Občianskeho zákonníka.
11) § 141 ods. 1 Občianskeho zákonníka.
12) Príloha č. 1 k zákonu č. 138/2010 Z. z. o lesnom reprodukčnom materiáli.

References: § 22
 § 20
 § 20
 § 2
 § 28
 § 26
 § 9
 § 10
 § 2
 § 3
 § 2
 § 2
 § 3
 § 4
 § 9
 § 10
 § 9
 § 10
 § 9
 § 9
 § 9
 § 9
 § 9
 § 9
 § 9
 § 9
 § 12
 § 27
 § 28
 § 27
 § 9
 § 26
 § 20
 § 139
 § 139
 § 141